Diari Oficial de la Generalitat Valenciana


Sumari del DOGV 4389, del 29-11-2002 (2002/13735)

RESOLUCIÓ de 25 de novembre de 2002, del director del Centre de Desenvolupament Marítim de la Conselleria d'Obres Públiques, Urbanisme i Transports, per la qual es convoca un examen extraordinari per a l'obtenció dels títols de Patró de Moto Nàutica A i Patró de Moto Nàutica B.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4389

Data del DOGV
:   29-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13973


Data del document
:   25-11-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * embarcació d'esbarjo
    * examen
    * esport

RESOLUCIÓ de 25 de novembre de 2002, del director del Centre de Desenvolupament Marítim de la Conselleria d'Obres Públiques, Urbanisme i Transports, per la qual es convoca un examen extraordinari per a l'obtenció dels títols de Patró de Moto Nàutica A i Patró de Moto Nàutica B. [2002/A13145]
  
El Reial Decret 259/2002, de 8 de març, del Ministeri de Foment, pel qual s'actualitzen les mesures de seguretat en la utilització de les motos nàutiques, publicat en el Butlletí Oficial de l'Estat número 61, de 12 de març de 2002, regula noves titulacions nàutiques per al govern de motos aquàtiques tenint en compte la seua potència i establix els requisits i programes per a l'obtenció d'estes.
  
La Generalitat Valenciana, per Resolució de 7 de gener de 2002, del director del Centre de Desenvolupament Marítim de la Conselleria d'Obres Públiques, Urbanisme i Transports, publicada en el Diari Oficial de la Generalitat Valenciana número 4.182, de 4 de febrer de 2002, va aprovar la convocatòria ordinària d'exàmens teòrics per a l'obtenció dels títols nauticoesportius de Patró de Navegació Bàsica, Patró d'Embarcacions de Recreació, Patró de Iot i Capità de Iot per a l'any 2002.
  
A instàncies de les entitats interessades es fa necessari la realització d'una convocatòria extraordinària d'exàmens per a l'obtenció dels títols de moto nàutica A i B, a fi d'oferir una oportunitat a aquelles persones immerses en procés d'obtenció d'alguna de les titulacions necessàries per al maneig de motos nàutiques, d'acord amb els requisits i programes establits en el Reial Decret 259/2002, del Ministeri de Foment, i en la correcció d'errades d'este reial decret publicat en el Boletín Oficial del Estado número 86, de 10 d'abril de 2002.
  
Per tot això, i fent ús de les atribucions que concedix al director del Centre de Desenvolupament Marítim de la Generalitat Valenciana l'article 32 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Primer
  
Convocar exàmens extraordinaris per a l'obtenció dels títols de Patró de Moto Nàutica A i Patró de Moto Nàutica B, els quals es faran a València el dia 14 de desembre de 2002.
  
Segon
  
Nomenar el tribunal que avaluarà els esmentats exàmens, en compliment de la base 8, de la Resolució de 7 de gener, del director del Centre de Desenvolupament Marítim, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2002, segons la disposició següent:
  
Tribunal titular
  
President: Francisco Pérez López
  
Secretari: Mariano de la Cueva Sanz
  
Vocals:
  
- Manuel Losa Garcia
  
- Fausto Castelló Mora
  
- Justo Pérez Macías
  
- Pedro Olano Codesido
  
Tribunal suplent
  
President: Pedro Marco Segura
  
Secretari: Julio Marín Sánchez
  
Vocals:
  
- Jorge Molto López
  
- Agustín Lloret Soler
  
Tercer
  
Autoritze els secretaris d'ambdós tribunals a disposar del personal auxiliar que siga necessari per al correcte desenvolupament de les proves.
  
Alacant, 25 de novembre de 2002.- El director del Centre de Desenvolupament Marítim: Francisco Pérez López.